b'\n_START_ARTICLE_\nAnt Financial\n_START_PARAGRAPH_\nAnt Financial Services Group (kiinaksi: \xe8\x9a\x82\xe8\x9a\x81\xe9\x87\x91\xe6\x9c\x8d, aikaisemmin Alipay) on kiinalainen Alibabasta irtaantunut pankki- ja rahoitusteknologiayhti\xc3\xb6 (ns. fintech). Ant Financialin tyt\xc3\xa4ryhti\xc3\xb6it\xc3\xa4 ovat Alipay, jonka tuote on suosittu Alipay-maksutapa, ja luottoluokitusyhti\xc3\xb6 Sesame Credit (Zhima Credit). 16. lokakuuta 2014 Alipay uudelleenbr\xc3\xa4nd\xc3\xa4ttiin Ant Financial Services -nimell\xc3\xa4. Vuonna 2018 Ant Financialin markkina-arvoksi on arvioitu 150 miljardia Yhdysvaltain dollaria. Kes\xc3\xa4kuussa 2018 Ant Financial ker\xc3\xa4si markkinoilta rahoitusta 14 miljardia Yhdysvaltain dollaria, mit\xc3\xa4 Times of India -lehti nimitti yksityisten yritysten kaikkien aikojen suurimmaksi yksitt\xc3\xa4iseksi rahoituskierrokseksi._NEWLINE_Elokuussa 2017 Ant Financialilla oli 520 miljoonaa asiakasta Kiinassa._NEWLINE_Tammikuussa 2018 Yhdysvallat esti Ant Financialin aikeen texasilaisen MoneyGramin ostamisesta. Syyksi ilmoitettiin Yhdysvaltain kansalaisten tunnistamiseen k\xc3\xa4ytett\xc3\xa4v\xc3\xa4n datan ker\xc3\xa4\xc3\xa4minen.'